b'\n_START_ARTICLE_\nNarvalas\n_START_SECTION_\nFiziniai duomenys\n_START_PARAGRAPH_\nNeskai\xc4\x8diuojant ilties narval\xc5\xb3 k\xc5\xabno ilgis siekia 4-5 metrus. Patinai sveria iki 1 450 kg, patel\xc4\x97s apie 900 kg. K\xc5\xabnas balk\xc5\xa1vas._NEWLINE_I\xc5\xa1skirtiniausia narval\xc5\xb3 patin\xc5\xb3 savyb\xc4\x97 yra viena labai ilga iltis, kuri yra dantis augantis i\xc5\xa1 vir\xc5\xa1utinio \xc5\xbeandikaulio kair\xc4\x97s pus\xc4\x97s. Iltis gali b\xc5\xabti iki 2,8 m ilgio ir sverti iki 10 kg. Vienas i\xc5\xa1 500 patin\xc5\xb3 turi ir antr\xc4\x85 ilt\xc4\xaf, kuri atsiranda, kai de\xc5\xa1inysis dantis, paprastai ma\xc5\xbeas, taip pat i\xc5\xa1auga. Retais atvejais ilt\xc4\xaf turi ir narval\xc5\xb3 patel\xc4\x97s._NEWLINE_Ilties paskirtis ilgai buvo diskutuotina. Pagal ankstyviausias mokslines teorijas buvo sp\xc4\x97jama, kad iltis naudojama pramu\xc5\xa1ti led\xc4\x85, dengiant\xc4\xaf narval\xc5\xb3 paplitimo areal\xc4\x85 Arkties vandenyne. Pagal kitus sp\xc4\x97jimus iltis yra echolokacijos priemon\xc4\x97. Pastaraisiais metais mokslininkai linksta prie i\xc5\xa1vados, kad iltis pirmiausia naudojama kaip patin\xc5\xb3 pasirodymo prie\xc5\xa1 pateles priemon\xc4\x97: did\xc5\xbeiausias iltis turintys patinai grei\xc4\x8diau patraukia pateles._NEWLINE_Pagal nauj\xc4\x85 mokslinink\xc5\xb3, vadovaujam\xc5\xb3 Martin T. Nweeia, tyrim\xc4\x85 galima manyti, kad iltis i\xc5\xa1 tikro yra jutimo organas ._NEWLINE_Kaip ir drambli\xc5\xb3 iltys, nul\xc5\xab\xc5\xbeusios narval\xc5\xb3 iltys neatauga.'